PMIndiaData/PMIndiaSum huggingface dataset:
‘‘2016-17 సంవ‌త్స‌రానికి గాను జ‌న‌ర‌ల్ రెవెన్యూస్ కు రైల్వేలు చెల్లించ‌ద‌గిన రేట్ ఆఫ్ డివిడెండ్ మ‌రియు ఇత‌ర అనుబంధ అంశాల’’ పై రైల్వే క‌న్వెన్ష‌న్ క‌మిటీ (2014) త‌న ఆరో నివేదిక‌లో పొందుప‌ర‌చిన సిఫారసుల అంగీరానికి సంబంధించిన తీర్మానాన్ని ఆమోదించిన మంత్రివ‌ర్గం

2016-17 సంవ‌త్స‌రానికి గాను రైల్వే క‌న్వెన్ష‌న్ క‌మిటీ (2014) చేసిన‌టువంటి సిఫారసుల‌ అంగీకారానికి పార్ల‌మెంటు ఉభ‌య స‌భ‌ల‌లో ఒక తీర్మానాన్ని ప్ర‌వేశ‌పెట్టాల‌న్న రైల్వేల మంత్రిత్వ శాఖ ప్ర‌తిపాద‌న‌ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన‌ కేంద్ర మంత్రివ‌ర్గం ఆమోదించింది. ఈ నివేదిక లోని సిఫారసులు జ‌న‌ర‌ల్ రెవెన్యూస్‌ కు రైల్వేలు చెల్లించే రేట్ ఆఫ్ డివిడెండ్ ర‌ద్దు చేయ‌డానికి సంబంధించినవి. అంతేకాక అచ్చంగా ఒక‌ సారి మాత్రమే చేప‌ట్టే చ‌ర్య కూడా.
ద్వైపాక్షిక భాగ‌స్వాముల‌తో అభివృద్ధి సంస్థ‌ల‌కు ద్వైపాక్షిక అభివృద్ధి స‌హ‌కారం మార్గ‌ద‌ర్శ‌కాల స‌వ‌ర‌ణ‌

ప్ర‌ధాని శ్రీ న‌రేంద్ర‌ మోదీ నాయ‌క‌త్వంలో స‌మావేశ‌మైన కేంద్ర మంత్రిమండ‌లి అభివృద్ధి సంస్థ‌ల‌కు ద్వైపాక్షిక భాగ‌స్వాముల‌తో అధికారిక ద్వైపాక్షిక స‌హ‌కారానికి సంబంధించిన మార్గ‌ద‌ర్శ‌కాల‌ను స‌వ‌రించింది. స‌వ‌రించిన మార్గ‌ద‌ర్శ‌కాలు… i. ప్ర‌స్తుతం ద్వైపాక్షిక స‌హ‌కారం అందిస్తున్న అమెరికా, బ్రిట‌న్‌, జ‌పాన్‌, జ‌ర్మ‌నీ, ఫ్రాన్స్‌, ఇట‌లీ, కెన‌డా, ర‌ష్య‌న్ ఫెడ‌రేషన్‌, యూరోపియ‌న్ యూనియ‌న్‌, యూరోపియ‌న్ క‌మిష‌న్ దేశాలు కాకుండా ఏ ఇత‌ర దేశం నుంచి అయినా ప్ర‌ధాని అనుమ‌తితో ఆర్థిక మంత్రి, విదేశాంగ మంత్రి ద్వైపాక్షిక స‌హ‌కారానికి ఒప్పందాలు కుదుర్చుకోవ‌చ్చు. ii. అధిక మొత్తంలో పెట్టుబ‌డులు అవ‌స‌ర‌మైన ప్రాజెక్టులు, ప్ర‌త్యేక స్వ‌భావం గ‌ల ఇత‌ర ప్రాజెక్టుల‌కు ఈ దిగువ ష‌ర‌తుల‌కు లోబ‌డి ప్ర‌త్యేక రుణాల‌ను అనుమ‌తించ‌వ‌చ్చు. a) ద్వైపాక్షిక భాగ‌స్వామ్యం కింద అందుకునే రుణం ఏడాదికి క‌నీసం 1 బిలియ‌న్ అమెరిక‌న్ డాల‌ర్లుండాలి. అందులో క‌నీసం 50 శాతం సాధార‌ణ రుణం (ప్ర‌త్యేక రుణం కాకుండా) అయి ఉండాలి. b) అన్ని కాంట్రాక్టుల‌కు (వ‌స్తువులు, సేవ‌లు, క‌న్స‌ల్టెన్సీ స‌హా) ద్వైపాక్షిక స‌హ‌కారం అది అందిస్తున్న దేశానికి, భార‌త‌దేశానికి చెందిన కంపెనీల‌కు మాత్ర‌మే ప‌రిమితం కావాలి. జాయింట్ వెంచ‌ర్ భాగ‌స్వామ్యాల‌కు కూడా ఇదే వ‌ర్తిస్తుంది. అయితే భార‌త జాతీయ‌త క‌లిగిన పారిశ్రామికుల వాటా 50 శాతానికి పైబ‌డి ఉండాలి. c) బి విభాగంలో సూచించిన బిడ్డింగ్ విధానానికి స‌రైన స్పంద‌న రాక‌పోయిన ప‌క్షంలో సోర్సింగ్ ష‌ర‌తును స‌డ‌లించి అంత‌ర్జాతీయ పోటీ బిడ్డింగ్‌కు వెళ్ళ‌వ‌చ్చు. d) ఫండింగ్ అందిస్తున్న దేశం నుంచి వ‌స్తుసేవ‌ల విలువ‌లో 30 శాతానికి దాట‌కుండా సోర్సింగ్‌ను అనుమ‌తించ‌వ‌ల‌సి ఉంటుంది. e) స్పెష‌ల్ లోన్‌కు వార్షిక వ‌డ్డీరేటు 0.3 శాతం (అన్ని చార్జీల‌తో క‌లిపి) మించ‌కూడ‌దు. కాల‌ప‌రిమితి 40 సంవ‌త్స‌రాల క‌న్నా (చెల్లింపుపై 10 సంవ‌త్స‌రాల మార‌టోరియంతో) త‌క్కువ ఉండ‌కూడ‌దు. f) వ్య‌క్తిగ‌త ప్రాజెక్టుల‌కైతే క‌నీస ప్రాజెక్టు వ్య‌యం 250 మిలియ‌న్ యుఎస్ డాల‌ర్లున్న‌ప్పుడు మాత్ర‌మే ప్ర‌త్యేక రుణ అర్హ‌త ఉంటుంది. g) రాష్ర్ట‌ప్ర‌భుత్వాలు (సొంతంగా లేదా జాయింట్‌గా) చేప‌ట్టే ప్రాజెక్టుల‌కు సంబంధిత రాష్ర్ట‌ప్ర‌భుత్వం అనుమ‌తి ఉండి తీరాలి. స‌వ‌రించిన మార్గ‌ద‌ర్శ‌కాల కింద అవ‌స‌ర‌మైన కేసుల్లో పైన పేర్కొన్న ష‌ర‌తుల‌ను స‌డ‌లించే అధికారం ఆర్థిక మంత్రికి ఉంటుంది. స్పెష‌ల్ లోన్‌కు అంగీక‌రించిన ప్రాజెక్టుల విష‌యంలో మౌలిక వ‌స‌తులు, ప‌ర‌స్ప‌ర అంగీకారం గ‌ల వ్యూహాత్మ‌క ప్రాజెక్టుల విష‌యంలో ఆయా రంగాల‌కు చెందిన పెట్టుబ‌డి నియ‌మ‌నిబంధ‌న‌లు వ‌ర్తిస్తాయి. ఇన్‌ఫ్రా, ప‌ర‌స్ప‌ర అంగీకారం గ‌ల వ్యూహాత్మ‌క ప్రాజెక్టుల‌కు అవ‌స‌ర‌మైన నిధుల స‌మీక‌ర‌ణ‌కు, పెట్టుబ‌డుల వృద్ధికి ఈ నిర్ణ‌యాలు దోహ‌ద‌ప‌డ‌తాయి. ఈ మార్గ‌ద‌ర్శకాల వ‌ల్ల ఆర్థిక కార్య‌క‌లాపాలు విస్త‌రించి ఉద్యోగిత‌కు, మౌలిక వ‌స‌తుల‌కు కొత్త ఉత్తేజం ల‌భిస్తుంది. “మేక్ ఇన్ ఇండియా”ను మ‌రింత‌గా విస్త‌రించేందుకు, మ‌రింత న‌వ్య‌త‌తో కూడిన టెక్నాల‌జీల బ‌దిలీకి ఈ స్కీమ్ స‌హాయ‌కారిగా ఉంటుంది.
యునైటెడ్ నేషన్స్ ఎన్ టిటీ ఆఫ్ జెండర్ ఈక్వలిటి అండ్ ఎంపవర్ మెంట్ ఆఫ్ విమెన్ (యుఎన్- విమెన్) కు, భారతదేశానికి మధ్య ఎమ్ఒయు కు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం యునైటెడ్ నేషన్స్ ఎన్ టిటీ ఆఫ్ జెండర్ ఈక్వలిటి అండ్ ఎంపవర్ మెంట్ ఆఫ్ విమెన్ (యుఎన్- విమెన్) కు, భారతదేశానికి మధ్య ఒక అవగాహనపూర్వక ఒప్పందం (ఎమ్ఒయు)పై సంతకాలకు ఆమోదం తెలిపింది. శాసనం, విధానాలు మరియ కార్యక్రమాల ద్వారా స్త్రీ- పురుష సమానత్వాన్ని పెంపొందించే అవకాశాలను అధికం చేయడానికిగాను పంచాయతి రాజ్ సంస్థ (పిఆర్ఐ)లతో సహా పాలన సంస్థల సామర్థ్యాలను పటిష్టపరచడంలో పంచాయతి రాజ్ మంత్రిత్వ శాఖకు సాంకేతికమైన మద్దతును అందించడం ఈ ప్రతిపాదనలోని ఉద్దేశంగా ఉంది. పంచాయతి రాజ్ సంస్థ (పిఆర్ఐ) లలో మహిళల భాగస్వామ్యాన్ని ప్రోత్సహించడానికి, ఎన్నికైన మహిళా ప్రతినిధుల శక్తి సామర్ధ్యాలపై దృష్టి పెట్టి వారిని శక్తిమంతులను చేయడానికి, వారి దక్షతను పెంపొందించడానికి పంచాయతి రాజ్ మంత్రిత్వ శాఖ (ఎంఒపిఆర్ ), యుఎన్ -విమెన్ ఒకదానితో మరొకటి సమన్వయాన్ని ఏర్పరచుకొని కృషి చేశాయి. గతంలో ఒనగూరిన ఫలితాలను దృష్టిలో ఉంచుకొని పాలన ప్రక్రియలలో ప్రాతినిధ్య నమూనా దిశగా, జెండర్ రెస్పాన్సివ్ గవర్నెన్సును ప్రోత్సహించేందుకు చట్టాలు, విధానాలు, కార్యక్రమాలను సమర్ధంగా అమలుపరచడానికి ఈ రెండు పక్షాలు ఇక కలిసి పనిచేయనున్నాయి. సామర్ధ్యాన్ని పెంపొందించేందుకు చేసే ప్రయత్నాలు సహా ఎమ్ఒపిఆర్ చొరవలు పరస్పర ప్రయోజనాలను అందించగలుగుతాయని, అంతే కాక సుపరిపాలన, స్త్రీ పురుష సమానత్వం మరియు మహిళల సాధికారిత ల పట్ల తాము కలసి ముందడుగు వేయడానికి దోహదం చేయగలవని ఇరు పక్షాలు అంగీకరించాయి. దీర్ఘ కాలంలో ఇది భారతదేశంలోని గ్రామీణ మహిళల స్థితిలో మెరుగుదలకు తోడ్పడగలుగుతుంది. అలాగే, కన్ వెన్శన్ టు ఎలిమినేట్ ఆల్ ఫోరమ్స్ ఆఫ్ డిస్ క్రిమినేషన్ అగైన్ స్ట్ విమెన్ (సిఇడిఎడబ్ల్యు), ద బీజింగ్ ప్లాట్ ఫామ్ ఫర్ యాక్షన్, మరియు ద సస్టెయినబుల్ డెవలప్ మెంట్ గోల్స్ పట్ల భారతదేశం చేసిన వాగ్దానాన్ని నెరవేర్చినట్లు అవుతుంది కూడా. యునైటెడ్ నేషన్స్ డెవలప్ మెంట్ అసిస్టెన్స్ ఫ్రేమ్ వర్క్ (యుఎన్ డిఎఎఫ్) లో భాగంగా ఎం ఒ పి ఆర్ మరియు యుఎన్ -విమెన్ సంయుక్తంగా గుర్తించిన నిర్దిష్ట కార్యక్రమాల అమలులో కాలావధి లోపు ఫలితాలను సాధించడంలో ప్రతిపాదిత ఎమ్ఒయు తోడ్పాటును అందించగలదు. అలా ఈ ముఖ్యమైన భాగస్వామ్యం ఆచరణ రూపంలోకి రావడానికి ఈ ఎమ్ఒయు తన సహకారాన్ని అందించగలుగుతుంది. ఈ ఎమ్ఒయు లో భాగంగా చేపట్టే కార్యకలాపాలను ఆరు రాష్ట్రాలు- ఆంధ్ర ప్రదేశ్, తెలంగాణ, ఒడిశా, కర్నాటక, రాజస్థాన్, మధ్య ప్రదేశ్- లలో జిల్లా మరియు ఉప జిల్లా స్థాయిలో అమలు చేయనున్నారు.
పుణె లోని ఐఐఎస్ఇఆర్ లో శాస్త్రవేత్త‌ల తో సంభాషించిన ప్ర‌ధాన మంత్రి

ప్రధాన మంత్రి శ్రీ నరేంద్ర మోదీ మ‌హారాష్ట్ర లోని పుణె లో గ‌ల ఇండియన్ ఇన్‌ స్టిట్యూట్ ఆఫ్ సైన్స్ ఎడ్యుకేశన్ ఎండ్ రిస‌ర్చ్‌ (ఐఐఎస్ఇఆర్)కు చెందిన శాస్త్రవేత్త‌ల‌ తో ఈ రోజు న సంభాషించారు. ఐఐఎస్ఇఆర్ శాస్త్రవేత్త‌ లు వివిధ అంశాల‌ పై వారి యొక్క నివేదిక‌ల ను ప్ర‌ధాన మంత్రి ఎదుట ఆవిష్కరించారు. ప‌రిశుభ్ర‌మైన శ‌క్తి వినియోగాని కి గాను ఉద్దేశించిన నూత‌న సామగ్రి మ‌రియు ప‌రిక‌రాలు మొద‌లుకొని వ్య‌వ‌సాయ సంబంధిత బ‌యోటెక్నాల‌జీ నుండి నేచుర‌ల్ రిసోర్స్ మ్యాపింగ్ వ‌ర‌కు ఆయా అంశాల లో ఉన్నాయి. ఈ నివేదిక‌ లు మేథ‌మేటిక‌ల్ ఫినాన్స్ రిస‌ర్చ్, క్లైమేట్ స్ట‌డీస్, మలెక్యుల‌ర్ బాయోల‌జి మ‌రియు యాంటీమైక్రోబియ‌ల్ రెసిస్టెన్స్ రంగం లో అధునాతన సాంకేతిక ప‌రిజ్ఞానాల ను కూడా క‌ళ్ళ కు క‌ట్టాయి. శాస్త్రవేత్త‌ ల నివేదిక‌ లు స‌మాచార భ‌రితం గా ఉన్నాయంటూ ప్ర‌ధాన మంత్రి అభినందించారు. భార‌త‌దేశ నిర్దుష్ట ఆవ‌శ్య‌క‌త‌ల ను తీర్చేట‌టువంటి మరియు త‌క్కువ వ్య‌యం తో కూడిన‌టువంటి సాంకేతిక ప‌రిజ్ఞానాన్ని అభివృద్ధి ప‌ర‌చాల‌ని, త‌ద్వారా భార‌త‌దేశం వృద్ధి ని శీఘ్ర‌ త‌రం చేయ‌డం లో తోడ్ప‌డాల‌ని వారి ని ఆయ‌న కోరారు. అంత‌ క్రితం, ఐఐఎస్ఇఆర్ ప్రాంగ‌ణాన్ని ప్ర‌ధాన మంత్రి క‌లియ‌దిరిగారు. అక్క‌డి ప‌రిశోధ‌కుల తో మ‌రియు విద్యార్థుల తో ఆయ‌న ముచ్చ‌టించారు. ఆయ‌న సి-డిఎసి నియోగించిన అత్య‌ధునాత‌న‌ సూప‌ర్ కంప్యూట‌ర్ ప‌రం బ్ర‌హ్మ ను కూడా తిల‌కించారు. దీని గ‌రిష్ఠ కంప్యూటింగ్ ప‌వ‌ర్ 797 టెరాఫ్లాప్స్. అనేది భార‌త‌దేశం లో విజ్ఞాన శాస్త్రం మ‌రియు సంబంధిత ప‌రిశోధ‌న సంస్థ‌ ల ప్ర‌తిష్టాత్మ‌క‌ బృందమే ద ఇండియ‌న్ ఇన్‌ స్టిట్యూట్ ఆఫ్ సైన్స్ ఎడ్యుకేశన్ ఎండ్ రిస‌ర్చ్ (ఐఐఎస్ఇఆర్ ఎస్‌). పుణె లో డిజిపి ల స‌మావేశాని కి హాజ‌రు కావ‌డం కోసం రెండు రోజుల యాత్ర కు గాను ప్ర‌ధాన మంత్రి పుణె కు త‌ర‌లివ‌చ్చారు.
యాస్ చక్రవాతం ప్రభావాన్ని సమీక్షించడానికి మే నెల 28న ఒడిశా ను, పశ్చిమ బంగాల్ ను సందర్శించనున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2021 మే నెల 28న ఒడిశా ను, పశ్చిమ బంగాల్ ను సందర్శించనున్నారు. యాస్ చక్రవాతం వల్ల ఈ రెండు రాష్ట్రాల లోఏ మేరకు ప్రభావం పడిందీ అంచనా వేయడానికి గాను నిర్వహించే సమీక్ష సమావేశాల కు ఆయన అధ్యక్షత వహిస్తారు. చక్రవాతం కారణం గా ఈ ఉభయ రాష్ట్రాల లో దెబ్బ తిన్న ప్రాంతాల ను ప్రధాన మంత్రి విమానం లో నుంచి పరిశీలిస్తారు.
పైకా విద్రోహం పై స్మార‌క తపాలా బిళ్లను మరియు నాణేన్ని విడుద‌ల చేసిన ప్ర‌ధాన మంత్రి;  ఐఐటి భువ‌నేశ్వ‌ర్ ఆవరణ ను దేశ ప్ర‌జ‌ల‌ కు ఆయ‌న అంకితం చేశారు

ప్ర‌ధాన మంత్రి శ్రీ న‌రేంద్ర మోదీ 2018, డిసెంబ‌ర్ 24 వ తేదీ నాడు ఒడిశా ను సంద‌ర్శించారు. పైకా తిరుగుబాటు కు సంబంధించిన స్మార‌క త‌పాలా బిళ్ళ‌ ను మ‌రియు నాణేన్ని ప్ర‌ధాన మంత్రి ఐఐటి భువ‌నేశ్వ‌ర్ ఆవరణ లో విడుద‌ల చేశారు. బ్రిటిషు పాల‌న‌ కు వ్య‌తిరేకంగా 1817 వ సంవ‌త్స‌రం లో ఒడిశా లో పైకా తిరుగుబాటు (పైకా బిద్రోహ) చోటు చేసుకొంది. భువ‌నేశ్వ‌ర్ లోని ఉత్క‌ళ్ విశ్వ‌విద్యాల‌యం లో పైకా తిరుగుబాటు కు సంబంధించిన ఒక చైర్ ను ఏర్పాటు చేస్తున్నట్లు కూడా ప్ర‌క‌టించ‌డ‌మైంది. ప్రధాన మంత్రి లలిత్‌గిరి వస్తు ప్రదర్శన శాల ను ప్రారంభించారు. లలిత్‌గిరి ఒడిశా లో ఒక ప్ర‌సిద్ధ‌మైన పురావ‌స్తు ప్రాముఖ్యం క‌లిగిన బౌద్ధ కేంద్రం గా ఉంది. ఇక్క‌డ ఒక స్థూపం, విహారాలు మ‌రియు బుద్ధ భ‌గ‌వానుని మూర్తులు ఉన్నాయి. ఐఐటి భువ‌నేశ్వ‌ర్ ప్రాంగ‌ణాన్ని శ్రీ న‌రేంద్ర మోదీ దేశ ప్ర‌జ‌ల‌కు అంకితం చేశారు. భువ‌నేశ్వ‌ర్ లో నూత‌నం గా నిర్మాణ‌మైన ఇఎస్ఐసి ఆసుప‌త్రి ని కూడా ఆయ‌న ప్రారంభించారు. గొట్ట‌పు మార్గాని కి, ఇంకా ర‌హ‌దారి ప‌థ‌కాల‌కు ఆయ‌న శంకుస్థాపన చేశారు. ఈ సంద‌ర్భం గా ప్ర‌ధాన మంత్రి మాట్లాడుతూ, ఈ రోజున ప్రారంభమైన లేదా శంకు స్థాప‌న జ‌రిగిన ప‌థ‌కాల మొత్తం విలువ 14,000 కోట్ల రూపాయ‌ల‌కు పైగానే ఉంద‌న్నారు. ఆగ్నేయ ఆసియా కు ఒక ముఖ ద్వారం గా తూర్పు భార‌తావ‌ని ని తీర్చిదిద్దాల‌నేది కేంద్ర ప్ర‌భుత్వం ధ్యేయ‌మ‌ని ఆయ‌న తెలిపారు. ఒడిశా లో పారిశ్రామిక అభివృద్ధి కి ఐఐటి భువ‌నేశ్వ‌ర్ అండ‌గా నిలుస్తుంద‌ని, ప్ర‌జ‌ల జీవితాల‌ను మెరుగుప‌ర‌చేందుకు త‌గిన సాంకేతిక విజ్ఞానం దిశ‌ గానూ కృషి చేస్తుంద‌ని ప్ర‌ధాన మంత్రి అన్నారు. రాష్ట్రం లో ఆరోగ్య సంర‌క్ష‌ణ సంబంధిత మౌలిక స‌దుపాయాల‌ను, రోడ్ నెట్ వ‌ర్కు ను మ‌రియు చ‌మురు- గ్యాస్ గొట్ట‌పు మార్గ సంబంధ అవ‌స్థాప‌న ను విస్త‌రించేందుకు ప్ర‌ణాళిక‌లు ఉన్న‌ట్లు ప్ర‌ధాన మంత్రి ప్ర‌స్తావించారు. ఒడిశా స‌ర్వ‌తోముఖ పురోగ‌తి దిశ‌ గా కేంద్ర ప్ర‌భుత్వం కంకణబ‌ద్ధురాలై ఉంద‌ని ప్ర‌ధాన మంత్రి పున‌రుద్ఘాటించారు.
బాల్యం తొలి ద‌శ సంర‌క్ష‌ణ రంగం లో ద్వైపాక్షిక స‌హ‌కారం కోసం భార‌త‌దేశాని కి మ‌రియు బ్రెజిల్ కు మ‌ధ్య ఎంఒయు పై సంత‌కాల కు ఆమోదం తెలిపిన మంత్రిమండ‌లి

బాల్యం తొలి ద‌శ సంర‌క్ష‌ణ రంగం లో ద్వైపాక్షిక స‌హ‌కారాని కి ఉద్దేశించిన‌టువంటి ఒక అవ‌గాహ‌న పూర్వ‌క ఒప్పంద ప‌త్రం (ఎంఒయు)పై రిప‌బ్లిక్ ఆఫ్ ఇండియా మ‌హిళలు, బాలల వికాస మంత్రిత్వ శాఖ మ‌రియు ఫెడ‌రేటివ్ రిప‌బ్లిక్ ఆఫ్ బ్రెజిల్ కు చెందిన పౌర‌స‌త్వ మంత్రిత్వ శాఖ ల సంత‌కాల కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. లాభాలు ఈ ఎంఒయు బాల్యం తొలి ద‌శ సంర‌క్ష‌ణ కు సంబంధించిన అంశాల లో రెండు దేశాల మ‌ధ్య గల ద్వైపాక్షిక స‌హ‌కారాన్ని పెంపొందించ‌డం తో పాటు ఉభ‌య దేశాల మ‌ధ్య మైత్రీపూర్వ‌క బంధాల ను పటిష్ఠపరచనుంది. ఈ రంగం లో ఆయా దేశాలు అనుస‌రిస్తున్నటువంటి ఉత్త‌మ‌ అభ్యాసాల ఆదాన ప్రదానం ద్వారా ఇరు దేశాలు ప‌ర‌స్ప‌రం ప్రయోజనాలను పొందుతాయి.
భారత నావికాదళం చేపడుతున్న కోవిడ్ సంబంధిత కార్యక్రమాలను సమీక్షించిన – ప్రధానమంత్రి

నావికా దళ అధిపతి అడ్మిరల్ కరంబీర్ సింగ్, ఈ రోజు, ప్రధానమంత్రి శ్రీ నరేంద్ర మోదీ ని కలిశారు. కోవిడ్ మహమ్మారి సమయంలో దేశ ప్రజలకు సహాయం చేయడానికి భారత నావికాదళం తీసుకుంటున్న వివిధ కార్యక్రమాల గురించి ఆయన ప్రధానమంత్రి కి వివరించారు. భారత నావికాదళం అన్ని రాష్ట్ర ప్రభుత్వాలను కలిసి, ఆసుపత్రుల్లో పడకలు, రవాణా, టీకాలు వేసే కార్యక్రమం అమలు వంటి విషయాల్లో, తగిన సహాయం అందిస్తున్నట్లు, ఆయన, ప్రధానమంత్రికి తెలియజేశారు. వివిధ నగరాల్లోని పౌరుల ఉపయోగం కోసం, వివిధ నావికాదళ ఆసుపత్రుల్లో ప్రత్యేకంగా పడకలు కేటాయించినట్లు, ఆయన ప్రధానమంత్రి కి వివరించారు. కోవిడ్ విధులను నిర్వహించడానికి నావికాదళం లోని వైద్య సిబ్బందిని, దేశంలోని వివిధ ఆసుపత్రులలో తిరిగి నియమించినట్లు ఆయన ప్రధానమంత్రికి తెలియజేశారు. కోవిడ్ ఆసుపత్రులలో మోహరించిన వైద్య సిబ్బందిని పెంచడానికి నావికాదళానికి చెందిన సిబ్బందికి యుద్ధ క్షేత్రంలో అనుసరించే వైద్య సంరక్షణపై శిక్షణ ఇస్తున్నారు. ఆక్సిజన్ లభ్యతను పెంచడంతో పాటు, లక్షద్వీప్, అండమాన్, నికోబార్ దీవులలో కోవిడ్ సంబంధిత సామాగ్రిని తిరిగి నింపడానికి భారత నావికాదళం సహాయం చేస్తోందని, నావికాదళ అధిపతి, అడ్మిరల్ కరంబీర్ సింగ్, ప్రధానమంత్రి కి వివరించారు. భారత నావికాదళం, బహ్రెయిన్, ఖతార్, కువైట్, సింగపూర్ నుండి భారతదేశానికి, ఆక్సిజన్ కంటైనర్లతో పాటు, ఇతర సామాగ్రిని రవాణా చేస్తోందని ఆయన ప్రధానమంత్రికి తెలియజేశారు.
జాతీయ రుర్బన్ మిషన్‌ను ప్రారంభించిన ప్రధాని

ప్రధాన మంత్రి శ్రీ నరేంద్ర మోదీ ఆదివారం ఛత్తీస్‌గఢ్‌లోని రాజ్‌నంద్‌గావ్‌ జిల్లా కురుభట్ గ్రామంలో జాతీయ రుర్బన్ మిషన్‌ను ప్రారంభించారు. ఈ సందర్భంగా ప్రధాని మాట్లాడుతూ.. గ్రామాలను క్లస్టర్లుగా మార్చి అభివృద్ధి చేసేందుకే రుర్బన్ మిషన్ ప్రారంభించినట్లు తెలిపారు. గ్రామీణ ప్రాంతాల్లో పట్టణ వసతులు కల్పించటమే దీని ఉద్దేశ్యమన్నారు. స్మార్ట్ సిటీల నిర్మాణ పథకంలో భాగంగానే స్మార్ట్ గ్రామాలకోసం దీన్ని ప్రారంభించామన్నారు. రుర్బన్ క్లస్టర్లు ఆర్థిక లావాదేవీలకు కేంద్రస్థానంగా మారతాయని ప్రధాని తెలిపారు. దీని ద్వారా చుట్టుపక్కల గ్రామాల్లో కూడా గణనీయమైన అభివృద్ధి జరుగుతుందన్నారు. అభివృద్ధిలో దేశం కొత్త పుంతలు తొక్కుతుందని ప్రధాన మంత్రి తెలిపారు. రుర్బన్‌ మిషన్ ఢిల్లీనుంచి కాకుండా.. ఛత్తీస్‌గఢ్‌లోని కురుభట్ గ్రామంనుంచి ప్రారంభించటమే దీనికి ఓ ఉదాహరణ అని అన్నారు. గ్రామీణ ప్రాంతాలు, గిరిజన తండాల దగ్గరకే ప్రభుత్వాన్ని తీసుకొచ్చామని ప్రధాని తెలిపారు. కురుభట్ సమీపంలోని గ్రామాలు బహిరంగ మలవిసర్జన లేని గ్రామాలుగా గుర్తించబడటాన్ని ప్రధాని అభినందించారు. అంతకుముందు, వేదిక సమీపంలో ఏర్పాటుచేసిన అభివృద్ధి పథకాల అమలు, కళాకారులు రూపొందించిన ఆకృతులతో ఏర్పాటుచేసి ప్రదర్శనను ప్రధాని సందర్శించారు.
ప్రధాన మంత్రిని కలుసుకొన్న అమెరికా సంయుక్త రాష్ట్రాల‌ రక్షణ శాఖ మంత్రి శ్రీ ఎష్టన్ బి. కార్టర్

ప్రధాన మంత్రి శ్రీ నరేంద్ర మోదీ ఈ రోజు అమెరికా సంయుక్త రాష్ట్రాల‌ రక్షణ శాఖ మంత్రి శ్రీ ఎష్టన్ బి. కార్టర్ కు సాదరంగా స్వాగతం పలికారు. ఉభయ దేశాల మధ్య రక్షణ రంగ సహకారం పురోగమిస్తుండటం పట్ల ప్రధాన మంత్రి సంతృప్తిని వ్యక్తం చేశారు. రక్షణ రంగంలో తాను ప్రతిపాదించిన ‘మేక్ ఇన్ ఇండియా’ కార్యక్రమంతో పాటే ఈ రెండు దేశాల మధ్య ద డిఫెన్స్ టెక్నాలజీ అండ్ ట్రేడ్ ఇనిషియేటివ్ స్వరూపంపై చర్చలు ముందుకు సాగుతాయన్న ఆశాభావాన్ని ఆయన వెలిబుచ్చారు. భారతదేశాన్ని సన్నిహిత మిత్ర దేశం గాను, చిరకాల భాగస్వామి గాను యు ఎస్ చూస్తున్నదని యు ఎస్ రక్షణ మంత్రి శ్రీ ఎష్టన్ బి. కార్టర్ ప్రధాన మంత్రితో పేర్కొన్నారు. ఇరు పక్షాలు కొనుగోలుదారు-అమ్మకందారు అనే సంబంధం నుంచి తయారీలో భాగస్వామ్యం దిశగా పయనిస్తున్నట్లు ఆయన పేర్కొన్నారు. ఇరువురు నేతలు ఆసియా పసిఫిక్ ప్రాంతం, దక్షిణాసియా లు సహా ప్రాంతీయ స్థితిగతులపై ఒకరి అభిప్రాయాలను మరొకరు తెలియజెప్పుకొన్నారు. ఈ సందర్భంగా శ్రీ కార్టర్ యు ఎస్ అవలంబిస్తున్న ‘రీబ్యాలెన్స్’ విధానం, భారతదేశం అనుసరిస్తున్న ‘యాక్ట్ ఈస్ట్’ విధానం ఒకదానిని మరొకటి కొనియాడదగినవిగా ఉన్నాయన్నారు. ‘
డిసెంబర్ 14వ తేదీ న  అహమదాబాద్ లో నిర్వహించే ప్రముఖ్ స్వామి మహారాజ్  శతాబ్ది మహోత్సవ్ ప్రారంభికకార్యక్రమం లో పాలుపంచుకోనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ అహమదాబాద్ లో 2022 డిసెంబర్ 14వ తేదీ నాడు సాయంత్రం 5:30 గంటల కు ప్రముఖ్ స్వామి మహారాజ్ శతాబ్ది మహోత్సవ్ తాలూకు ప్రారంభ కార్యక్రమం లో పాలుపంచుకోనున్నారు. పరమ పూజనీయుడు ప్రముఖ్ స్వామి మహారాజ్ ఒక మార్గదర్శి మాత్రమే కాకుండా భారతదేశం అంతటా మరియు ప్రపంచ వ్యాప్తం గా అసంఖ్యాకుల జీవనం పై ప్రభావాన్ని ప్రసరించినటువంటి గురువు కూడాను. ఒక మహా ఆధ్యాత్మిక నేత గా ఆయన కు విస్తృతమైన ఆదరణ కు, అభిమానాని కి పాత్రుడు అయ్యారు. ఆయన తన జీవనాన్ని ఆధ్యాత్మిక వాదాన్ని సేవించడానికి మరియు మానవ జాతి కి సమర్పణం చేసివేశారు. బిఎపిఎస్ స్వామినారయణ్ సంస్థ నాయకుని గా ఆయన అనేక సాంస్కృతిక కార్యక్రమాల కు, సామాజిక కార్యక్రమాల కు మరియు ఆధ్యాత్మిక కార్యక్రమాల కు ప్రేరణ ను ఇచ్చి, లక్షల కొద్దీ ప్రజల కు సంరక్షణ ను అందించారు. హెచ్ హెచ్ ప్రముఖ్ స్వామి మహారాజ్ శత జయంతి సంవత్సరం లో, ప్రపంచం లో అనేక దేశాల ప్రజలు ఆయన జీవనాన్ని మరియు ఆయన ప్రయాసల ను ఒక ఉత్సవం గా జరుపుకొంటున్నారు. ప్రపంచం అంతటా ఏడాది పొడవునా సాగిన ఉత్సవాలు బిఎపిఎస్ స్వామినారాయణ్ సంస్థ ప్రపంచ వ్యాప్త ప్రధాన కార్యాలయం నెలకొన్న శాహీబాగ్ లోని బిఎపిఎస్ స్వామినారాయణ్ మందిర్ ఆధ్వర్యం లో నిర్వహించేటటువంటి ‘ప్రముఖ్ స్వామి మహారాజ్ శతాబ్ది మహోత్సవ్’ తో ముగియనున్నాయి. ఈ మహోత్సవ్ ను ఒక నెల రోజుల పాటు నిర్వహించడం జరుగుతుంది. అహమదాబాద్ లో 2022 డిసెంబర్ 15వ తేదీ మొదలుకొని 2023 జనవరి 15వ తేదీ వరకు ప్రతి రోజూ జరిపే కార్యక్రమాలు, ప్రత్యేక ఇతివృత్తం తో కూడిన ప్రదర్శన లు, ఆలోచనల ను రేకెత్తించేటటువంటి మండపాల వంటివి ఈ మహోత్సవ్ లో చోటు చేసుకోనున్నాయి. బిఎపిఎస్ స్వామినారాయణ్ సంస్థ ను శాస్త్రీజీ మహారాజ్ 1907వ సంవత్సరం లో స్థాపించారు. వేద ప్రబోధాల పై ఆధారపడి మరి ఆచరణాత్మక ఆధ్యాత్మిక వాదం తాలూకు మూలస్తంభాల దన్ను తో స్థాపించిన బిఎపిఎస్ నేటి కాలం లో సామాజికం గా, నైతికం గా, ఆధ్యాత్మికం గా ఎదురవుతున్నటువంటి సవాళ్ళ ను పరిష్కరించడం కోసం విరివి గా పాటుపడుతున్నది. విశ్వాసం, ఏకత్వం మరియు స్వార్థ రహితమైన సేవ అనే విలువల ను కాపాడడం బిఎపిఎస్ ధ్యేయం గా ఉంది. అలాగే జీవనం లో అన్ని రంగాల కు చెందిన ప్రజల యొక్క ఆధ్యాత్మికమైన అవసరాల, సాంస్కృతికపరమైన అవసరాల, భౌతిక అవసరాల మరియు భావోద్వేగ భరిత అవసరాల ను తీర్చడం కోసం బిఎపిఎస్ తన వంతు కృషి ని చేస్తున్నది. ప్రపంచ వ్యాప్త సంపర్కం మరియు ప్రయాస ల ద్వారా ఈ సంస్థ మానవతాపూర్వక కార్యకలాపాల ను సైతం భుజానికి ఎత్తుకొంటున్నది.
ప్రజలకు అక్షయ తృతీయ శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ అక్షయ తృతీయ సందర్భంగా ప్రజలకు శుభాకాంక్షలు తెలియజేశారు. “అక్షయ తృతీయను పురస్కరించుకొని ఇవే నా శుభాకాంక్షలు. రైతులకు పుష్కలమైన దిగుబడి దక్కాలని, సాటి భారతీయ పౌరులకు ఆనందదాయకమైన మరియు సౌభాగ్యవంతమైన జీవనం లభించాలని నేను ప్రార్థన చేస్తున్నాను” అని ప్రధాన మంత్రి తన సందేశంలో పేర్కొన్నారు.
శ్రీ ఎల్‌.కె. అద్వానీ పుట్టిన రోజు సంద‌ర్భంగా ప్ర‌ధాని శుభాకాంక్ష‌లు

శ్రీ ఎల్‌.కె.అద్వానీ పుట్టిన రోజు సంద‌ర్భంగా ఆయ‌న‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ” మా మార్గ నిర్దేశ‌కుడు, స్ఫూర్తిప్ర‌దాత, గౌర‌వనీయులు అయిన శ్రీ ఎల్‌.కె.అద్వానీ జీ కి హృద‌య‌పూర్వ‌క జ‌న్మ దిన శుభాకాంక్ష‌లు. ఆయ‌న ఆయురారోగ్యాల‌తో ఉండాల‌ని ఆకాంక్షిస్తున్నా. అద్వానీజీ దేశం కోసం ఎంతో సేవ‌ చేశారు. ఆయ‌న ఒక విజ్ఞాన భాండాగారం. వ్య‌క్తిగ‌తంగా నేను అద్వానీ జీ నుంచి ఎంతో నేర్చుకున్నాను. ఆయ‌న నా లాంటి కార్య‌క‌ర్త‌ల‌కు ఉత్త‌మ గురువు. నిస్వార్థ సేవ‌కు ప్ర‌తీక ” అని ప్ర‌ధాని పేర్కొన్నారు.
విమాన (సవరణ) బిల్లు, 2019 కి ఆమోదం తెలిపిన మంత్రిమండలి

విమాన చట్టం, 1934 (1934 లోని XXII)కు సవరణల ను చేయడం కోసం ఉద్దేశించినటువంటి విమాన సవరణ బిల్లు, 2019ని ప్రవేశపెట్టడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ బిల్లు ను ఇక పార్లమెంట్ లో ప్రవేశపెడతారు. ఈ బిల్లు గరిష్ఠ పరిమితి ని ఇప్పుడు ఉన్న 10 లక్షల రూపాయల నుండి ఒక కోటి రూపాయల కు పెంచుతుంది. ఇది వాయుయాన సంచాలన కు సంబంధించిన రంగాలన్నిటి నియంత్రణ ను చేర్చడానికి ప్రస్తుత చట్ట పరిధి ని విస్తరింపజేస్తుంది. ఈ సవరణ లు ఇంటర్ నేశనల్ సివిల్ ఏవియేశన్ ఆర్గనైజేశన్ (ఐసిఎఒ) యొక్క ఆవశ్యకతల ను తీర్చుతాయి. దీని తో భారతదేశం లోని మూడు నియంత్రణ సంస్థ లు మరింత ప్రభావవంతం గా మారుతాయి. ఆ మూడు సంస్థ లు ఏవేవంటే ఒకటోది డైరెక్టరేట్ జనరల్ ఆఫ్ సివిల్ ఏవియేశన్, రెండోది బ్యూరో ఆఫ్ సివిల్ ఏవియేశన్, ఇక మూడోది ఎయర్ క్రాఫ్ట్ యాక్సిడెంట్ ఇన్ వెస్టిగేశన్ బ్యూరో. తత్ఫలితం గా దేశం లో విమానాల కార్యకలాపాల కు సంబంధించిన భద్రత మరియు సురక్ష ల యొక్క స్థాయి అధికం అయ్యేందుకు మార్గం సుగమం అవుతుంది.
ఆఫ్రికా లో అభివృద్ధి సంబంధిత స‌హ‌కారం అంశం పై భార‌త‌దేశాని కి మ‌రియు యుఎఇ కి మ‌ధ్య ఎంఒయు కు ఆమోదం తెలిపిన మంత్రివ‌ర్గం

ఆఫ్రికా లో అభివృద్ధి సంబంధిత స‌హ‌కారం అంశం పై భార‌త‌దేశాని కి మ‌రియు యునైటెడ్ అరబ్ ఎమిరేట్స్ కి మ‌ధ్య ఒక అవ‌గాహ‌న పూర్వ‌క ఒప్పంద ప‌త్రాని కి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఆఫ్రికా లో అభివృద్ధి కి సంబంధించిన భాగ‌స్వామ్య ప‌థ‌కాల ను మరియు కార్య‌క్ర‌మాల‌ ను అమ‌లు చేయ‌డం కోసం ఉభ‌య దేశాల మ‌ధ్య స‌హ‌కారాని కి సంబంధించిన ఒక ఫ్రేమ్ వ‌ర్క్ ను రూపొందించాలని ఈ ఎంఒయు నిర్దేశిస్తుంది. ప్ర‌యోజ‌నాలు: భార‌త‌దేశాని కి మ‌రియు ఆఫ్రికా దేశాల కు మ‌ధ్య రాజ‌కీయ ప‌ర‌మైన, ఇంకా ఆర్థిక ప‌ర‌మైన బంధాల ను ప‌టిష్ట పరచడానికి, అలాగే మ‌న యొక్క స్థూల వ్యూహాత్మ‌క ప్ర‌యోజ‌నాల‌ ను నెర‌వేర్చుకోవ‌డానికి కూడా ఈ ప్ర‌తిపాద‌న స‌హాయ‌కారి కానుంది.
వారణాసి లో ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు సాయంత్రం తన లోక్ సభా నియోజకవర్గమైన వారణాసి లోని అస్సీ ఘాట్ లో పర్యావరణ స్నేహపూర్వకమైన ‘ఇ-బోట్స్’ ను ప్రారంభించారు. పడవలు నడిపే వారితో ప్రధాన మంత్రి సంభాషించారు. ఒక ‘ఇ-బోట్’ లో గంగా నదిలో కొద్ది సేపు ఆయన సవారీ చేశారు. తరువాత అస్సీ ఘాట్ వద్ద గుమి కూడిన వారిని ఉద్దేశించి ప్రసంగించారు. ఈ సందర్భంగా ప్రసంగిస్తూ, ‘ఇ-బోట్స్’ కాలుష్యాన్ని తగ్గిస్తాయని, యాత్రికులకు మెరుగైన అనుభవాన్ని అందిస్తాయని, అంతే కాకుండా ఇంధన ఖర్చులు తక్కువగా ఉండడం వల్ల ఈ రకం పడవల లబ్ధిదారులకు చెప్పుకోదగిన మొత్తం ఆదా అవుతుందని కూడా ప్రధాన మంత్రి వివరించారు. లబ్ధిదారులు మిగుల్చుకొనే డబ్బును వారి పిల్లల కోసం వెచ్చించాలని ఆయన కోరారు. ప్రజలను శక్తిమంతులుగా చేసే పథకాలను రూపొందించడంపైన, పేదలను శక్తిమంతులుగా చేయడంపైన తమ ప్రభుత్వం శ్రద్ధ చూపెడుతోందని.. తద్వారా వారు పేదరికంతో పోరాడగలుగుతారని ప్రధాన మంత్రి స్పష్టం చేశారు. పూర్తి స్వదేశీ పరిజ్ఞానంతో తయారు చేసిన భారతదేశ మార్గదర్శక ఉపగ్రహ నెట్ వర్క్ కు ”నావిక్” అని పేరు పెట్టడం.. పడవలను నడుపుతూ జీవనోపాధిని ఆర్జించుకొనే లక్షలాది ప్రజలను గౌరవించుకోవడం కోసమే.. అని ప్రధాన మంత్రి గుర్తు చేశారు. అంతక్రితం, వారణాసి లోని డి ఎల్ డబ్ల్యు మైదానంలో ప్రధాన మంత్రి ‘ఇ-రిక్షా’లను లబ్ధిదారులకు పంపిణీ చేశారు. ఇంకా, వారితో కాసేపు ముచ్చటించారు కూడా. సెంటర్ ఫర్ కల్చరల్ స్టడీస్ అండ్ రిసర్చ్ ‘జ్ఞాన్ ప్ర‌వాహ్‌’ను ప్రధాన మంత్రి సందర్శించారు. భారతదేశ సాంస్కృతిక వార‌స‌త్వానికి అద్దం పట్టడానికి ఆ కేంద్రం చేస్తున్న కృషిని ఆయన మెచ్చుకొన్నారు. ప్రధాన మంత్రి వారణాసిలోని ప్రముఖ పౌరులతో సంభాషిస్తూ నగరాన్ని పరిశుభ్రంగా ఉంచేందుకు పాటు పడాలని, అత్యంత శుద్ధమైన నగరాలలో ఒకటిగా వారణాసిని తీర్చిదిద్దాలని వారికి సూచించారు.
ఉత్క‌ళ్ ఎక్స్ ప్రెస్  రైలు ప‌ట్టాలు త‌ప్పిన ఘ‌ట‌న‌ పై విచారం వ్య‌క్తం చేసిన ప్ర‌ధాన మంత్రి

ఉత్క‌ళ్ ఎక్స్ ప్రెస్ రైలు ఉత్త‌ర ప్ర‌దేశ్ లోని ముజ‌ఫ్ఫర్ న‌గ‌ర్ లో ప‌ట్టాలు త‌ప్పిన ఘ‌ట‌న‌ పై ప్ర‌ధాన మంత్రి శ్రీ న‌రేంద్ర మోదీ విచారం వ్య‌క్తం చేశారు. ప‌రిస్థితిని ఎప్ప‌టిక‌ప్పుడు సునిశితంగా ప‌ర్య‌వేక్షిస్తున్న‌ట్లు, రైల్వేల మంత్రిత్వ శాఖ మ‌రియు ఉత్త‌ర ప్ర‌దేశ్ ప్ర‌భుత్వం అన్ని విధాలుగా అవ‌స‌ర‌మైన స‌హాయాన్ని అందించ‌డానికి శాయ‌శ‌క్తులా స‌క‌ల ప్రయ‌త్నాలు చేస్తున్న‌ట్లు ప్ర‌ధాన మంత్రి తెలిపారు. “ఉత్క‌ళ్ ఎక్స్ ప్రెస్ రైలు ముజ‌ఫ్ఫర్ న‌గ‌ర్‌లో ప‌ట్టాలు త‌ప్పడం నాకు తీవ్ర వేద‌నను క‌లిగించింది. మృతుల కుటుంబ స‌భ్యుల శోకంలో నేను కూడా పాలుపంచుకొంటున్నాను. గాయ‌ప‌డిన వారు త్వరగా కోలుకోవాల‌ని ఆ ఈశ్వ‌రుడిని ప్రార్థిస్తున్నాను. అక్క‌డి ప‌రిస్థితిని రైల్వేల మంత్రిత్వ శాఖ ఎంతో శ్రద్ధతో ప‌ర్య‌వేక్షిస్తోంది. రైలు ప‌ట్టాలు త‌ప్పిన ఘ‌ట‌న నేప‌థ్యంలో అవ‌స‌ర‌మైన అన్ని విధాల స‌హాయాన్ని అందించ‌డానికి రైల్వేల మంత్రిత్వ శాఖ‌తో పాటు ఉత్త‌ర ప్ర‌దేశ్ ప్ర‌భుత్వం కూడా శాయశక్తుల స‌క‌ల ప్ర‌య‌త్నాలు చేస్తోంది’’ అని ప్ర‌ధాన మంత్రి పేర్కొన్నారు.
ఆల్ ఇంగ్లgడ్ ఓపెన్ బాడ్ మింటన్ చాంపియన్ శిప్ స్ లో ఫైనల్ కుచేరుకొన్న భారతీయ శట్ లర్ శ్రీ  లక్ష్య సేన్ నుప్రశంసించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఆల్ ఇంగ్లండ్ ఓపెన్ బాడ్ మింటన్ చాంపియన్ శిప్ స్ లో ఫైనల్ కు చేరుకొన్న భారతీయ శట్ లర్ శ్రీ లక్ష్య సేన్ ను ప్రశంసించారు. ప్రధాన మంత్రి ఒక ట్వీట్ లో – ‘‘మిమ్మల్ని చూస్తే గర్వం గా ఉంది శ్రీ @lakshya_sen. మీరు ప్రశంసాయోగ్యమైన సాహసాన్ని, గట్టి పట్టుదల ను చాటారు. ఉత్సాహభరితమైన రీతి న పోరాడారు. మీ రాబోయే ప్రయత్నాల లో మీరు రాణించాలని కోరుకొంటున్నాను. సఫలత యొక్క నూతన శిఖరాల ను మీరు అధిరోహిస్తూనే ఉంటారు అనే నమ్మకం నాలో ఉంది.’’ అని పేర్కొన్నారు.
వాల్మీకి జయంతి సందర్భంగా దేశ ప్రజలకు ప్రధానమంత్రి శుభాకాంక్షలు

వాల్మీకి జయంతి సందర్భంగా ప్రధానమంత్రి శ్రీ నరేంద్ర మోదీ దేశ ప్రజలకు శుభాకాంక్షలు తెలిపారు. ఈ మేరకు ఆయన వాల్మీకి మహర్షి గురించి తన మనోభావాలను వీడియో సందేశం ద్వారా ప్రజలతో పంచుకున్నారు. ఈ విషయాన్ని ఒక ట్వీట్‌ ద్వారా తెలియజేస్తూ; “దేశ ప్రజలకు వాల్మీకి జయంతి శుభాకాంక్షలు” అని ప్రధాని పేర్కొన్నారు.
ఇండియన్ అగ్రికల్చరల్  రిసర్చ్ ఇన్ స్టిట్యూట్ కు చెందిన రెండు ఎకరాల భూమిని వెటరినరి కౌన్సిల్ ఆఫ్ ఇండియాకు బదలాయించేందుకు మంత్రివర్గం ఆమోదం

న్యూ ఢిల్లీలోని ఇండియన్ అగ్రికల్చరల్ రిసర్చ్ ఇన్ స్టిట్యూట్ (ఐ ఎ ఆర్ ఐ) కి చెందిన రెండు ఎకరాల భూమిని వెటరినరి కౌన్సిల్ ఆఫ్ ఇండియా( వి సి ఐ) కి 99 సంవత్సరాల కాలానికి లీజు ప్రాతిపదికన బదలాయించే ప్రతిపాదనకు మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఒక ఏడాదికి ఒక చదరపు మీటరు స్థలానికి ఒక రూపాయి వంతున మొత్తం కిరాయి రూ. 8,01,278/- లు అవుతుంది. ఇన్ సర్వీస్ లో ఉన్న పశు వైద్య సంబంధ వృత్తి నిపుణులకు జంతు శాస్త్ర విజ్ఞానపరమైన పరిశోధనలలో తాజా విజ్ఞానం తాలూకు స్వల్ప వ్యవధి కోర్సులను నిర్వహించడం ద్వారా వి సి ఐ తన నైపుణ్యాల మెరుగుదల కార్యకలాపాల పరిధిని విస్తరించుకోనున్నది. దేశంలోని గ్రామీణ ప్రాంతాల ప్రజలకు ప్రయోజనం చేకూర్చేందుకు అదనపు కార్యకలాపాలను కూడా విసిఐ చేపట్టనున్నది. ఈ కార్యకలాపాలు దేశంలో ఆర్థిక వృద్ధిని పెంపొందించడంతో పాటు ఉపాధి అవకాశాల కల్పనకు ఊతం అందించగలవు.
వారాణసీ లో తులసీ మానస్ దేవాలయాన్ని, దుర్గా మాత దేవాలయాన్ని సందర్శించిన ప్రధాన మంత్రి; రామాయణంపై తపాలా బిళ్లను ఆయన విడుదల చేశారు

చరిత్రాత్మకమైన తులసీ మానస్ దేవాలయాన్ని ప్రధాన మంత్రి శ్రీ నరేంద్ర మోదీ ఈ రోజు సాయంత్రం పూట సందర్శించారు. ఈ సందర్భంగా ‘‘రామాయణం’’పై ఒక తపాలా బిళ్ల ను ఆయన విడుదల చేశారు. ఈ ఘట్టం యొక్క ప్రాముఖ్యాన్ని ప్రధాన మంత్రి స్పష్టంచేస్తూ, రామాయణ ఇతివృత్తానికి సంబంధించిన ఒక స్టాంపు తులసీ మానస్ దేవాలయం ఆవరణలో విడుదల అవుతున్నదంటే, ఆ స్టాంపులకు సమాజంలో ఒక ప్రత్యేక స్థానం ఉంటుందన్నారు. ఈ తపాలా బిళ్లలు మన చరిత్రను పరిరక్షించుకొనేందుకు ఒక అద్భుతమైన మార్గం అని కూడా ఆయన చెప్పారు. భగవాన్ రాముని జీవితం మరియు ఆదర్శాలు ప్రతి ఒక్కరికీ ఎలా ప్రేరణను అందిస్తున్నాయో ఆయన వివరించారు. ఆ తరువాత దుర్గా మాత దేవాలయాన్ని మరియు దుర్గా కుండాన్ని కూడా ప్రధాన మంత్రి సందర్శించారు.